CELEX: 62010CN0141
Language: hu
Date: 2010-03-16 00:00:00
Title: C-141/10. sz. ügy: 2010. március 16-án benyújtott kereset — Európai Bizottság kontra Holland Királyság

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/19
            
         
      2010. március 16-án benyújtott kereset — Európai Bizottság kontra Holland Királyság
      (C-141/10. sz. ügy)
      (2010/C 161/28)
      Az eljárás nyelve: holland
      
         Felek
      
      
         Felperes: Európai Bizottság (képviselők: V. Kreuschitz és M. van Beek)
      
         Alperes: Holland Királyság
      
         Kereseti kérelmek
      
      
                  —
               
               
                  A Bíróság állapítsa meg, hogy a Holland Királyság — mivel nem hozta meg valamennyi, azon szabályozás hatályon kívül helyezéséhez szükséges intézkedést, amelynek értelmében nem fizetnek bizonyos szociális biztonsági ellátásokat az Európai Unió más tagállamainak a hollandiai tengeri fúrótornyokon foglalkoztatott állampolgárai részére — nem teljesítette az 1408/71/EGK rendelet (1) 13. cikke (2) bekezdésének a) pontjából és 3. cikkének (1) bekezdéséből, valamint az EUMSZ 45–EUMSZ 48. cikkből eredő kötelezettségeit;
               
            
                  —
               
               
                  a Bíróság a Holland Királyságot kötelezze a költségek viselésére.
               
            
         Jogalapok és fontosabb érvek
      
      
                  1.
               
               
                  Az Európai Parlament az utóbbi időben többször is tájékoztatást kért a Bizottságtól azon portugál állampolgárokra vonatkozóan, akiket a holland kontinentális talapzat tengeri fúrótornyain foglalkoztatnak, és akik Portugáliában rendelkeznek lakóhellyel, azonban nem élvezik ugyanazon munkafeltételeket és ugyanazon szociális védelmet, mint a Hollandiában lakóhellyel rendelkező munkavállalók.
               
            
                  2.
               
               
                  Ennek következtében a Bizottság az EK 226. cikk (jelenleg EUMSZ 258. cikk) alapján felszólító levelet és indokolással ellátott véleményt küldött Hollandiának. A Bizottság ezekben kifejtette, hogy a szociális biztonságra vonatkozó holland jogszabályokat a hollandiai tengeri fúrótornyokon foglalkoztatott azon munkavállalókra is alkalmazni kell, akik az Európai Unió más tagállamainak állampolgárai. Az, hogy a holland hatóságok megtagadják e személyektől a szociális biztonsági ellátások nyújtását, összeegyeztethetetlen az 1408/71/EGK rendelet II. címével, különösen annak 13. cikke (2) bekezdésének a) pontjával és 3. cikkének (1) bekezdésével, valamint az EK 39–EK 42. cikkel (jelenleg EUMSZ 45–EUMSZ 48. cikk).
               
            
                  3.
               
               
                  Ez idáig Hollandia még nem hozott meg minden intézkedést azon nemzeti szabályozás hatályon kívül helyezése érdekében, amelynek értelmében nem fizetnek bizonyos szociális biztonsági ellátásokat az Európai Unió más tagállamainak a hollandiai tengeri fúrótornyokon foglalkoztatott állampolgárai részére.
               
            
                  4.
               
               
                  Ez alapján a Bizottság arra a következtetésre jutott, hogy Hollandia — mivel megtagadta bizonyos szociális biztonsági ellátások kifizetését az Európai Unió más tagállamainak a hollandiai tengeri fúrótornyokon foglalkoztatott állampolgárai részére — nem teljesítette az 1408/71/EGK rendelet 13. cikke (2) bekezdésének a) pontjából és 3. cikkének (1) bekezdéséből, valamint az EUMSZ 45–EUMSZ 48. cikkből eredő kötelezettségeit.
               
            
         (1)  A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.).